EkBass/fiwiki-20250220-pages-articles huggingface dataset:
The Rose, Vol. 2

The Rose, Vol. 2 on vuonna 2005 ilmestynyt, Tupac Shakurin runoihin perustuva albumi. Tällä albumilla useat lähinnä rap-artistit ovat muokanneet Tupacin runoja musiikilliseen muotoon. Kappaleesta "When Ur Hero Falls" kuvattiin musiikkivideo. Albumi on Shakurin toinen runoalbumi. Ensimmäinen, The Rose That Grew from Concrete Vol. 1, ilmestyi vuonna 2000, ja sillä runoja tulkittiin puhumalla, ilman musiikkitaustaa. ==Kappalelista== #"Intro" - By Black Ice #"Power Of A Smile" - By Bone Thugs-N-Harmony #"The Eternal Lament" - By Celina #"Fallen Star" - By Talib Kweli #"In The Depths Of Solitude" - By Ludacris #"Movin On" - By Lyfe Jennings #"Life Through My Eyes" - By Tupac & Memphis Bleek #"When Ure Heart Turns Cold" - By Tha Outlawz #"Black Woman" - By Jamal Joseph & Che Davis #"Only 4 The Righteous" - By YoYo #"Where There Is A Will" - By Boot Camp Clik #"When Ur Hero Falls" - By Impact Kids #"And 2morrow" - By Shock G #"If I Fail" - By Dead Prez #"Poetry by Amber and Morgan" (Pac's Kids) Luokka:Tupac Shakurin albumit Luokka:Vuoden 2005 albumit
Hiltulanlahti

Hiltulanlahti on maaseutukylä ja taajama Kuopiossa. Taajamassa oli vuoden 2011 lopussa 242 asukasta. Hiltulanlahden kylässä on puolestaan noin 500 asukasta. Hiltulanlahti sijaitsee noin 15 kilometriä Kuopion keskustasta etelään vanhan vitostien eli seututie 553:n varrella. Lähes koko Hiltulanlahden asuntokanta koostuu omakotitaloista. Alueen rakentamista on toteutettu usealla vuosikymmenellä ja prosessi jatkuu edelleen. Hiltulanlahden asukasluku kasvaa jatkuvasti ihmisten muuttaessa asumaan Kuopion keskustaajaman ulkopuolelle. Hiltulanlahteen on kaavailtu asuntoja jopa 3 000 uudelle asukkaalle. Rakentaminen käynnistyi Saaristokaupungin jälkeen 2010-luvulla. Hiltulanlahden koulu toimi vuoteen 2019 asti vuonna 1926 rakennetussa keltaisessa päärakennuksessa, jota oli laajennettu viipalekoululla vuonna 2003 oppilasmäärän kasvun aiheuttaman tilanpuutteen vuoksi. Tiloja otettiin käyttöön myös viereisestä yksityisestä päiväkodista ja pihalle pystytettiin väistötila kontteja. Vuonna 2019 valmistui Hiltulanlahteen uusi koulurakennus, jonne opetus siirtyi kokonaan. Viipalekoulu purettiin vuonna 2020. Vanuvuori on Hiltulanlahden merkittävin nähtävyys. Hiltulanlahdessa on myös oma kylätoimikunta, seurantalo Vanula. Hiltulanlahdessa toimi pitkään kyläläisten tapaamispaikkana Takkabaari, joka oli toiminnassa yhtäjaksoisesti vuosina 1966–2017. Hiltulanlahteen sijoittuu myös Matkuksen yritysalue, jossa Kauppakeskus Matkus sijaitsee. ==Lähteet== ==Aiheesta muualla== * Kuopionkaupunginosat.fi *
Nokia 9210i Communicator

Nokia 9210i Communicator on Nokian valmistama älypuhelin, joka on paranneltu versio Nokia 9210:sta. Puhelimessa on 640 × 200 pikselin kokoinen näyttö ja täydellinen QWERTY-näppäimistö. Ominaisuudet, katso Nokia 9210 Communicator. ==Lähteet== * Nokia 9210i – Puhelinvertailu.com * Nokia 9210i – GSMArena.com Luokka:Nokian matkapuhelimet Nokia 9210i Luokka:Vuoden 2002 matkapuhelimet
Pirita

Pirita () on yksi Tallinnan kahdeksasta kaupunginosasta. Se on saanut nimensä alueella sijainneen birgittalaisen Piritan luostarin mukaan. Piritan rakennuskanta koostuu lähinnä omakotitaloista eikä alueella ole juurikaan teollisuutta. Pirita jakautuu 9 asuinalueeseen, jotka ovat Iru, Kloostrimetsa, Kose, Laiaküla, Lepiku, Maarjamäe, Merivälja, Mähe ja Pirita. ==Palvelut ja virikkeet== Alkujaan 1900-luvun alussa Pirita oli lähinnä ulkoilu- ja uintipaikka, ja Piritassa on pitkä hiekkaranta. Melontastadion rakennettiin Piritan joen suulle. Vuonna 1980 Piritassa järjestettiin Moskovan olympialaisten purjehdustapahtumat. == Väestö == Asukasluvun kehitys vuosina 2003–2015: * 2003: 9 384 * 2004: 10 388 * 2005: 11 299 * 2006: 12 277 * 2007: 13 235 * 2008: 14 039 * 2009: 14 595 * 2010 :15 135 * 2011: 15 567 * 2012: 16 636 * 2013: 17 019 * 2014: 17 373 * 2015: 17 694 Vuoden 2011 väestönlaskennan mukaan Piritassa oli 16 165 asukasta, joista 12 666 (78,4 %) oli virolaisia, 2 730 (16,9 %) venäläisiä ja 732 (4,5 %) muita kansallisuuksia. == Politiikka == Keski-Tallinna, Lasnamäe ja Pirita muodostavat Viron riigikogun vaalien vaalipiirin numero 2, toisen vaalipiirin, josta valitaan yhteensä yksitoista kansanedustajaa Viron 101-jäseniseen parlamenttiin. == Nähtävyyksiä == * Laululava * Piritan luostari * Tallinnan kasvitieteellinen puutarha * Tallinnan metsäkalmisto * Tallinnan olympiapurjehduskeskus * Tallinnan televisiotorni ==Lähteet== Luokka:Tallinnan kaupunginosat
Atlantis (Lunatican albumi)

Atlantis on sveitsiläisen sinfonisen metalliyhtyeen Lunatican debyyttialbumi, joka ilmestyi 2001. == Kappaleet == # # # # # # # # == Kokoonpano == * Andrea Dätwyler – laulu * Sandro D'Incau – kitara * Andy Leuenberger – kitara * Emilio MG Barrantes – bassokitara * Ronny Wolf – rummut * Ermes Di Prisco – rummut == Aiheesta muualla == * * Luokka:Vuoden 2001 esikoisalbumit Luokka:Lunatican albumit
Live at the House of Blues

Live at the House of Blues on toinen live-taltiointi Tupac Shakurilta. Albumi nauhoitettiin 4. heinäkuuta 1996 ja julkaistiin 9 vuotta myöhemmin vuonna 2005. Konserttitaltiointi sisältään hittisinglet kuten "Hit 'Em Up", "So Many Tears" ja "2 of Amerikaz Most Wanted". Albumi myi yli miljoona kappaletta saavuttaen platinarajan. Live at the House of Blues ei ole yksinomaan Tupacin konsertti, sillä lavalla kuullaan myös Snoop Doggia, Tha Dogg Poundia ja Tha Outlawzeja. DVD taltiointi sisältää konsertin lisäksi extrana viisi täysimittaista musiikkivideota: "California Love", "To Live & Die in LA", "Hit 'Em Up", "How Do U Want It" ja "I Ain't Mad at Cha". ==Kappalelista== #"Ambitions Az a Ridah" #"So Many Tears" #"Troublesome" #"Hit 'Em Up" #"Tattoo Tears" #"All Bout You" #"Never Call U Bitch Again" #"Freekin You" mukana K-Ci & JoJo #"How Do You Want It" mukana K-Ci & JoJo #"Murder Was The Case" #"The Shiznit" #"If We All Gony Fuck" #"Some Bomb Azz (Pussy)" #"Ain't No Fun (If The Homies Cant Have None)" mukana Nate Dogg #"New York" #"Big Pimpin" mukana Nate Dogg #"Do What I Feel" #"G'z And Hustlas" #"Who Im I (What's My Name)" #"Me In Your World" #"For My Niggaz And Bitches" #"Doggfather" #"Gin And Juice" #"2 of Amerikaz Most Wanted" * Kappaleet on jaoteltu seuraavasti: Kappaleet 1–9 Tupac & Tha Outlawz, kappaleet 10–23 Tha Dogg Pound (Snoop Dogg, Kurupt, Daz Dillinger & Nate Dogg) ja kappale 24 Tupac & Snoop Dogg ==Extrat (Vain DVD)== Musiikkivideot #"California Love (Remix)" #"To Live & Die in LA" #"Hit' Em Up" #"How Do You Want It (Concert Version)" #"I Ain't Mad at Cha" Luokka:Vuoden 2005 konserttitallenteet Luokka:Tupac Shakurin albumit
Led Zeppelin – laulu jää pystyyn

Led Zeppelin – laulu jää pystyyn () on englantilaisen rockyhtyeen Led Zeppelinin konserttielokuva. Elokuva nauhoitettiin kolmena peräkkäisenä iltana yhtyeen keikoilla Madison Square Gardenissa, New Yorkissa vuonna 1973. Elokuvan ensiesitys oli 21. lokakuuta 1976 New Yorkissa ja kaksi viikkoa myöhemmin Lontoossa. Elokuvan VHS-videotallenne julkaistiin 25. lokakuuta 1990 ja DVD:llä se julkaistiin 31. joulukuuta 1999. Syyskuussa 1976 julkaistiin elokuvan soundtrack, The Song Remains the Same. Elokuvassa näyttelevät Peter Grant, John Bonham, John Paul Jones, Jimmy Page, Robert Plant, Derek Skilton, Colin Rigdon ja Richard Cole. Elokuvan suomennettu nimi on herättänyt hilpeyttä. Suomennoksen inspiroimana Eppu Normaali antoi oman videokokoelmansa nimeksi Video jää pystyyn. Lisäksi yhtyeen levyllä "Syvään päähän" on "Laulu jää pystyyn" -niminen kappale. ==Elokuvan kappaleet== #Bron-Yr-Aur #Rock and Roll #Black Dog #Since I've Been Loving You #No Quarter #The Song Remains the Same #The Rain Song #Dazed and Confused #Stairway to Heaven #Moby Dick #Heartbreaker #Whole Lotta Love ==Katso myös == * Led Zeppelin: Celebration Day Luokka:Konserttielokuvat Luokka:Vuoden 1976 brittiläiset elokuvat Luokka:Led Zeppelin
Uinti kesäolympialaisissa 1912

Kesäolympialaisissa 1912 oli yhteensä 9 uintilajia ja naiset kilpailivat ensimmäisen kerran olympialaisissa uinnissa. Mitalitilaston ykkönen oli Saksa. 100 metrin vapaauinnin karsinnoissa Duke Kahanamoku ui uuden maailmanennätyksen. Kanadan George Hodgson voitti kaksi kultamitalia. ==Mitalistit== ===Miesten lajit=== Laji Kultaa Hopeaa Pronssia 100 m VU Duke Kahanamoku Yhdysvallat Cecil Healy Australaasia Kenneth Huszagh Yhdysvallat 400 m VU George Hodgson Kanada John Hatfield Iso-Britannia Harold Hardwick Australaasia 1500 m VU George Hodgson Kanada John Hatfield Iso-Britannia Harold Hardwick Australaasia 100 m SU Harry Hebner Yhdysvallat Otto Fahr Saksa Paul Kellner Saksa 200 m RU Walter Bathe Saksa Wilhelm Lützow Saksa Kurt Malisch Saksa 400 m RU Walter Bathe Saksa Tor Henning Ruotsi Percy Courtman Iso-Britannia 4 × 200 metrin vapaauintiviesti Australaasia Cecil Healy Malcolm Champion Leslie Boardman Harold Hardwick Yhdysvallat Kenneth Huszagh Harry Hebner Perry McGillivray Duke Kahanamoku Iso-Britannia William Foster Thomas Battersby John Hatfield Henry Taylor ===Naisten lajit=== Laji Kultaa Hopeaa Pronssia 100 m VU Fanny Durack Australaasia Wilhelmina Wylie Australaasia Jennie Fletcher Iso-Britannia 4 × 100 metrin vapaauintiviesti Iso-Britannia Isabella Mary Moore Jennie Fletcher Annie Speirs Irene Steer Saksa Wally Dressel Louise Otto Hermine Stindt Grete Rosenberg Itävalta Margarete Adler Klara Milch Josephine Sticker Bertha Zahourek == Mitalitaulukko == Sijoitus Maa Kulta Hopea Pronssi Mitalien määrä 1\. Saksa 2 3 2 7 2\. Australaasia 2 2 2 6 3\. Yhdysvallat 2 1 1 4 4\. Kanada 2 0 0 2 5\. Iso-Britannia 1 2 3 6 6\. Ruotsi 0 1 0 1 7\. Itävalta 0 0 1 1 == Lähteet == *Kansainvälisen Olympiakomitean tulostietokanta == Aiheesta muualla == 1912 Luokka:Kesäolympialaiset 1912 Olympialaiset 1912
Pii Poo

Pii Poo tarkoittaa seuraavia asioita: *Herra Pii Poo, Kirsi Kunnaksen vuonna 1956 julkaisema lastenruno *Lasten ja nuorten kulttuurikeskus Pii Poo Ideaparkissa Lempäälässä.
Uusi Aura

Uusi Aura oli Turussa vuosina 1880–1964 ilmestynyt sanomalehti. Vuoteen 1896 saakka sen nimenä oli Aura. Suomenmielinen Aura perustettiin kielipoliittisesti värittömän Sanomia Turusta -lehden kilpailijaksi. Omistuspohjaa laajennettaessa sen nimi muutettiin Uudeksi Auraksi. Suomalaisen puolueen hajaannuttua lehdestä tuli vanhasuomalainen. Sen suuruudenaikaa oli entisen puoluesihteerin K. N. Rantakarin päätoimittajakausi vuosina 1911–1916, jolloin lehteä uudistettiin sekä journalistisesti että poliittisesti. Vuonna 1918 Uudesta Aurasta tuli kokoomuspuolueen äänenkannattaja. Uusi Aura oli 1910-luvulla levikiltään Turun Sanomia suurempi, mutta jäi seuraavalla vuosikymmenellä siitä selvästi jälkeen. Se menetti lukijoita myös maalaisliiton Turunmaalle ja IKL:n Varsinais-Suomelle. Sisällöltään Uusi Aura oli vielä 1950-luvulle saakka Turun Sanomien veroinen sanomalehti, mutta ilmoitustulojen vähentyessä ja levikin laskiessa sen taloudellinen tilanne muuttui pian kestämättömäksi. Lehtiyhtiö teki konkurssin keväällä 1964, mutta sen vuonna 1962 eriytetty kirjapainoyhtiö jatkoi toimintaansa nimellä Auraprint Oy. Lehti ilmestyi vuonna 1881 kerran viikossa, vuonna 1882 kahdesti, vuosina 1883–1886 kolmesti, vuosina 1887–1915 kuudesti, vuosina 1915–1964 seitsemästi ja loppuvaiheessa kuudesti viikossa. Vuosina 1882–1892 sen rinnalla ilmestyi kaksipäiväinen ja vuosina 1893–1896 kolmipäiväinen maaseutupainos. Vuosina 1887–1890 julkaistiin liitteenä Uudenkaupungin Uutisia. Levikki ylitti vuonna 1890 neljän, vuonna 1897 viiden ja vuonna 1901 kymmenen tuhannen rajan ja oli suurimmillaan 22 200 kappaletta vuonna 1916. 1920-luvulla tapahtuneen pudotuksen jälkeen levikki kohosi vuonna 1930 jälleen yli kymmenen tuhannen ja oli 1940-luvun puolivälissä yli 15 000, mutta alkoi sen jälkeen tasaisesti laskea ja oli vuonna 1962 enää 7 800 kappaletta. ==Päätoimittajat== *Oskar Fredrik Borg (1880–1881, 1884–1885 ja 1887) *Kosti Vehanen (1882–1884 ja 1886–1887) *Hugo Hertzberg (1888–1889) *K. E. Sonck (1889–1890) *Niilo Liakka (1890–1891) *F. H. B. Lagus (1891–1894) *Rufus Saikku (1894–1895 ja 1897–1899) *Erland Hytönen (1897 ja 1905–1911) *Juho Heikki Kala (1899–1904) *Kaarle Nestori Rantakari (1911–1916) *Yrjö Koskelainen (1916–1918) *Juho Päiwiö (1918–1922) *Kaarlo August Vanamo (1922) *J. R. Torppa (1923–1927) *Eino Tikkanen (1927–1937) *Ilmari Merenlinna (1937–1952 ja 1954) *Akseli Routavaara (1952–1954) *Matti Autio (1954–1956) *Sakari Talvitie (1956–1963) *Jorma Porko (1963–1964). ==Lähteet== ==Aiheesta muualla== * Aura digitoituna kansalliskirjastossa * Uusi Aura digitoituna kansalliskirjastossa * Sormunen, Tapio: Lehtipainosta lomaketehtaaksi. Auraprint Oy 1886–1976. Turku 1976. ISBN 951-99092-9-X. * Auraprint Oy 125 vuotta. Tarinoita ihmisistä painosalissa 1886–2011. Auraprint 2011. ISBN 978-952-92-9644-6. * Pörssitieto: Aura-lehden Osakeyhtiö 1883–1896. Luokka:Ilmestymästä lakanneet suomalaiset sanomalehdet Luokka:Turun media
Fumble

Fumble on helsinkiläinen melodista punkrockia soittava yhtye. Yhtye oli aktiivinen 1990-luvulla ja perustettiin uudestaan vuonna 2003. Hiljaiselon jälkeen Fumble julkaisi vuonna 2006 Still Remember EP:n ja aloitti säännöllisen keikkailun. Yhtye teki Espanjan-kiertueet kesällä 2006 ja keväällä 2007, ja julkaisi Rise-debyyttialbuminsa kesäkuussa 2007. Vuonna 2010 Fumble teki Euroopan kiertueen Blue In the Face yhtyeen kanssa. Vuonna 2013 yhtye julkaisi Incomplete-albumin. Vuonna 2019 Fumble on keskittynyt uuden albumin viimeistelyyn ja tehnyt joitain keikkoja Helsingin klubeilla. Yhtye perustettiin vuonna 1989, kun Espoon Olarista kotoisin oleva laulaja Rami ja Friisilästä lähtöisin oleva kitaristi Onni näkivät kesällä 1989 Ne Luumäet Mikkelin Dinosaurockissa ja samana syksynä Ramonesin Kulttuuritalolla. Tästä innostuneena he perustivat punk-yhtyeen nimeltä Bawcocks, joka myöhemmin muutti nimensä Fumbleksi. Diskografia * Walk Alone, EP - 1992 * Trying Again, Albumi - 1994 * Still Remember, EP - 2006 * Rise, Albumi - 2007 * Incomplete, Albumi - 2013 == Kokoonpano == * Rami Korhonen – laulu * Onni Tappola – kitara * Mikko Salo – rummut * Henkka Huhtanen - basso == Aiheesta muualla == * Fumblen kotisivut Luokka:Suomalaiset punkyhtyeet
Elias Viljanen

Elias "E. Vil" Viljanen (s. 8. heinäkuuta 1975) on suomalaisen metalliyhtyeen Sonata Arctican kitaristi. Viljanen aloitti kitaransoiton Kiss-yhtyeen innoittamana vuonna 1983 kahdeksan vuoden iässä. Hänen muita musiikillisia vaikuttajiaan ovat Kirk Hammett (Metallica), John Petrucci (Dream Theater), Joe Satriani ja Steve Vai. 1990-luvulla Viljanen oli muun muassa Twilight Lamp -yhtyeen rumpalinahttp://www.finna.fi/Record/viola.343499 ; saman yhtyeen kitaristi oli Kaarle Viikate. Viljanen on julkaissut viisi sooloalbumia. Hänen taustayhtyeessään Evil Spiritissä soittavat Jari Kainulainen (basso), Timo "Tinke" Niemistö (kitara) ja Tomi Ylönen (rummut). Viljanen soittaa myös yhtyeissä Arched ja Mess. Viljanen käyttää Ibanez-merkkisiä kitaroita. Toukokuussa 2007 Viljanen korvasi Sonata Arctican kitaristin Jani Liimataisen, jonka asevelvollisuussotkut olivat ajaneet hänet erilleen muusta yhtyeestä.Sonata Arctica: Official statement concerning Jani (Luettu 13. elokuuta 2007) Toukokuussa 2009 ilmoitettiin Eliaksen uudesta levytyssopimuksesta Spinefarm Recordsin kanssa. Fire-Hearted niminen albumi julkaistiin kesällä 2009. Ensimmäistä kertaa Eliaksen soololevyllä esiintyy vierailevia laulajia, jotka ovat Marco Hietala ja Tony Kakko. == Diskografia == * * * * * Acoustic Intelligence (2022) == Lähteet == == Aiheesta muualla == * Elias Viljasen virallinen sivusto * Elias Viljasen My Space -profiili * Sonata Arctican virallinen sivusto * Messin virallinen sivusto * Archedin virallinen sivusto Luokka:Suomalaiset metallimusiikin kitaristit Luokka:Vuonna 1975 syntyneet Luokka:Elävät henkilöt
Insuliinihoito

Insuliinihoito tarkoittaa insuliinin avulla toteutettavaa diabeteksen hoitoa. Insuliini voidaan annostella pistoksin eli injektioin useimmiten insuliinikynällä ihonalaiskerrokseen yhden tai useamman kerran päivässä. Insuliinipumpulla voi laittaa insuliinia nopeasti ja vaivattomasti jokaisen syömisen jälkeen myös pieninä annosmäärinä. Nuoruustyypin diabeteksessa eli täydellisessä insuliininpuutostilassa tavoitteena on korvata insuliininpuutos annostelemalla kehonulkoista insuliinia. Tavallisesti ryhdytään niin kutsuttuun monipistoshoitoon, jossa pitkävaikutteisen insuliinin lisäksi pistetään aterioiden yhteydessä lyhytvaikutteista insuliinia ruoan hiilihydraattimäärän mukaan. Hoidon tarkoituksena on ylläpitää mahdollisimman normaalia verensokeripitoisuutta. Aikuistyypin diabetestä sairastavat henkilöt kärsivät insuliiniresistenssistä, jolloin heidän verenkierrossaan oleva insuliini ei enää alenna sokeritasoa yhtä tehokkaasti kuin terveillä henkilöillä. Haiman insuliinintuotanto ajan myötä heikkenee, jolloin myös aikuistyypin diabeetikko saattaa tarvita insuliinihoitoa. == Lähteet == Luokka:Diabetes Luokka:WHO:n tärkeimmät lääkkeet
Tampereen Ooppera

Tampereen Ooppera on vuonna 1946 perustettu ooppera, joka toimii vierailijavoimin. Sen orkesterina on ollut Tampere Filharmonia. Oopperan vuosittainen oopperaproduktio esitetään nykyisin keväällä Tampere-talossa ja se kerää noin 10 000 katsojaa. Tampereen ooppera teki ensimmäisen ulkomaanvierailunsa vuonna 2005, jolloin se esitti Joonas Kokkosen Viimeiset kiusaukset -teoksen Prahan Kansallisteatterissa. Tampereen Ooppera - Esittely Tampereen Oopperan solisteja ovat olleet muun muassa Karita Mattila, Soile Isokoski, Camilla Nylund, Juha Uusitalo, Jaakko Ryhänen, Matti Salminen ja Jorma Hynninen. Tampereen Oopperan kuoroon kuuluu 80 laulajaa ja se toimii Heikki Liimolan johdolla. ==Lähteet== Luokka:Oopperatalot Luokka:Oopperat Suomessa Ooppera
Bernstorffin linna

Bernstorffin linna () on linna Gentoften kunnassa Tanskassa. Se rakennettiin vuosina 1759 - 1765, ja on yksi Tanskan varhaisimpia uusklassistisia rakennuksia. Se on saanut nimensä sen ensimmäisen omistajan, ulkoministeri Johann Hartwig Ernst von Bernstorffin mukaan. Linna säilyi Bernstorffin suvun omistuksessa vuoteen 1812 saakka. Vuonna 1842 sen osti Tanskan kuningas Kristian VIII, ja myöhemmin kuningas Kristian IX käytti sitä kesäresidenssinään. Nykyisin linnaa asuttaa Tanskan puolustusministeriön alainen valmiushallitus (Beredskabsstyrelsen), joka on pelastustoimen johtava viranomainen Tanskassa. ==Aiheesta muualla== * Tietoa linnan historiasta Luokka:Tanskan linnat Luokka:Uusklassinen arkkitehtuuri‎ Luokka:Gentoften kunta
Tulityökortti

Tulityökortti on todistus tulitöiden turvallisuustutkinnon suorittamisesta. Turvallisuustutkinnon suorittamisesta saa tulityökortin, joka on saatavana myös mobiiliversiona. Kortilla voi osoittaa pätevyyden tulityömenetelmiin liittyvien vaarojen tunnistamiseen. Tulityökoulutuksella pyritään siihen, että tulityötä tekevä ymmärtää työhön liittyvät riskit ja osaa toteuttaa sen vaatimat turvatoimet ennen työn aloittamista, tulityön aikana ja sen jälkeen. Tulitöissä koulutussuorituksia on tähän mennessä yli 1,74 miljoonaa koulutussuoritusta. Vakuutusalan suojeluohjeet edellyttävät, että työntekijällä ja tulityöluvan myöntäjällä on Suomen Pelastusalan Keskusjärjestön myöntämä voimassa oleva tulityökortti. == Katso myös== * Työturvallisuuskortti == Lähteet == * Ryhdyttäessä tulitöihin, oppikirja. Julkaisija: Suomen pelastusalan keskusjärjestö. 2019. (16. uudistettu painos verkossa) * SFS 5900 Tulitöiden turvallisuus * Sisäasiainministeriön pelastusosasto: Tulityöt * Suomen Pelastusalan Keskusjärjestö: Tulitöiden turvallisuuskoulutus * Finanssialan Keskusliiton Tulityöt-suojeluohje. Web Archive. PDF. === Viitteet === == Aiheesta muualla == * Sähkötyöturvallisuuskortti * ATEX -räjähdysvaaralliset tilat Luokka:Tutkinnot Luokka:Rakennustyö
Neil Webb

Neil John Webb (s. 30. heinäkuuta 1963 Reading, Englanti) on englantilainen jalkapalloilija ja jalkapallomanageri. Webb aloitti uransa Readingissa vuonna 1980. Hän edusti urallaan myös Portsmouthia, Nottingham Forestia, Manchester Unitedia ja Grimsby Townia. Manchester Unitedissa pelatessaan hän oli mukana voittamassa FA Cupia, Cup-voittajien cupia ja liigacupia. Englannin maajoukkuetta Webb edusti vuoden 1990 MM-kisoissa sekä vuosien 1988 ja 1992 EM-kisoissa. Hän pelasi vuosina 1987–1992 kaikkiaan 26 maaottelua ja teki niissä neljä maalia: yhden lokakuussa 1987 EM-karsintaottelussa Turkkia, yhden syyskuussa 1988 ystävyysottelussa Tanskaa, yhden kesäkuussa 1989 MM- karsintaottelussa Puolaa ja yhden toukokuussa 1992 ystävyysottelussa Unkaria vastaan. Uransa jälkeen Webb on muun muassa toiminut Englannin 9. korkeimmalla sarjatasolla Combined Counties Football Leaguessa pelanneen Reading Townin managerina. Webbin molemmat pojat pelasivat jalkapalloa. Luke Webb pelasi Hereford Unitedissa ja Josh Webb Readingin junioreissa ja Walton & Hershamissa. Webbin vaimo Shelley Webb kirjoitti jalkapalloilijoiden vaimoista kertovan kirjan Footballers' Wives Tell Their Tales. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1963 syntyneet Luokka:Elävät henkilöt
Uinti kesäolympialaisissa 1920

Kesäolympialaisissa 1920 uitiin yhteensä 10 lajia. Uutena lajina mukaan tuli naisten 300 metrin vapaauinti. ==Mitalistit== ===Miesten lajit=== Laji Kultaa Hopeaa Pronssia 100 m VU Duke Kahanamoku Yhdysvallat Pua Kela Kealoha Yhdysvallat William Harris Yhdysvallat 400 m VU Norman Ross Yhdysvallat Ludy Langer Yhdysvallat George Vernot Kanada 1500 m VU Norman Ross Yhdysvallat George Vernot Kanada Frank Beaurepaire Australia 100 m SU Warren Paoa Kealoha Yhdysvallat Raymond Kegeris Yhdysvallat Gérard Blitz Belgia 200 m RU Håkan Malmrot Ruotsi Tor Henning Ruotsi Arvo Aaltonen Suomi 400 m RU Håkan Malmrot Ruotsi Tor Henning Ruotsi Arvo Aaltonen Suomi 4 × 200 m vapaauintiviesti Yhdysvallat Perry McGillivray Pua Kela Kealoha Norman Ross Duke Kahanamoku Australia Henry Hay William Herald Ivan Stedman Frank Beaurepaire Iso-Britannia Leslie Savage Edward Percival Peter Henry Taylor Harold Edward Annison ===Naisten lajit=== Laji Kultaa Hopeaa Pronssia 100 m VU Ethelda Bleibtrey Yhdysvallat Irene Guest Yhdysvallat Frances Schroth Yhdysvallat 300 m VU Ethelda Bleibtrey Yhdysvallat Margaret Woodbridge Yhdysvallat Frances Schroth Yhdysvallat 4 × 100 m vapaauintiviesti Yhdysvallat Margaret Woodbridge Frances Schroth Irene Guest Ethelda Bleibtrey Iso-Britannia Hilda James Constance Mabel Jeans Charlotte Radcliffe Grace MacKenzie Ruotsi Aina Berg Emy Machnow Carin Nilsson Jane Gylling == Mitalitaulukko == Sijoitus Maa Kulta Hopea Pronssi Mitalien määrä 1\. Yhdysvallat 8 5 3 16 2\. Ruotsi 2 2 1 5 3\. Australia 0 1 1 2 3\. Kanada 0 1 1 2 3\. Kanada 0 1 1 2 6\. Suomi 0 0 2 2 7\. Belgia 0 0 1 1 == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1920 1920
Vladimir Vogel

Vladimir Rudolfowitš Vogel (, 29. helmikuuta 1896 Moskova, Venäjän keisarikunta – 19. kesäkuuta 1984 Zürich, Sveitsi)klassika.info Wladimir Vogel oli venäläinen musiikkikriitikko, säveltäjä ja sävellyksen opettaja.Boosey & Hawkes:Wladimir Vogel Vogel opiskeli sävellystä Moskovassa ja myöhemmin Ferruccio Busonin johdolla Berliinissä.Crystal Reference Encyclopedia: Vladimir Vogel Vogel muutti Venäjältä Saksaan vuonna 1918, josta hän joutui pakenemaan Sveitsiin vuonna 1933. 1920-luvun teoksissa Vogel käytti ekspressionistista tyyliä, mutta liittyi pian "lokakuun ryhmään", joka edisti modernistista musiikkia pyrki yhdistämään länsimaista taidemusiikkia itämaiseen musiikkiperinteeseen. Myöhäistuotannossaan Vogel käytti dodekafoniaa. == Tunnettuja teoksia == * Neljä etydiä orkesterille (1930–1932) * Gotthard-kantaatti (1956) * Viulukonsertto (1937) ==Lähteet== Vogel,Vladimir Vogel,Vladimir Vogel,Vladimir
John Ericsson

John Ericsson (31. heinäkuuta 1803 – 8. maaliskuuta 1889) oli ruotsalainen keksijä ja teollisuusmies. Vaikka Ericsson syntyikin Ruotsissa, hän teki uransa tärkeimmät keksinnöt Yhdysvalloissa. Ericssonin uran saavutuksiin kuului muun muassa olla mukana ensimmäisen potkurikäyttöisen valtamerialuksen rakentamisessa. Kyseisellä valtamerialuksella hän saapui itsekin New Yorkiin, missä hän syventyi 1830-luvun lopussa ja 1840-luvun alussa kehittämään Yhdysvaltain laivastolle potkurikäyttöistä laivaa. Ericsson keksi potkurin vuonna 1836. Hän myös keksi lämpöilmakoneen, joka oli omana aikanaan menestys. Sitä myytiin lyhyessä ajassa pelkästään New Yorkin kaupungille 1 200 kappaletta, mikä oli kyseiseen aikaan hyvin paljon. Ericssonin uran suurin läpimurto oli kuitenkin mahdollisesti vuonna 1862 kehitetty USS Monitor, joka teki hänestä kansallissankarin Yhdysvalloissa. John Ericsson oli Nils Ericsonin veli. ==Lähteet== * Kirjan luvussa 1 sivulla 26 kerrotaan Alfred Nobelin matkasta Amerikassa ja tapaamisesta Ericssonin kanssa, jolloin samalla Ericsson esitellään lyhyesti. Luokka:Laivansuunnittelijat Luokka:Ruotsalaiset insinöörit Luokka:Ruotsalaiset keksijät Luokka:Ruotsalaiset sotilaat Luokka:Vuonna 1889 kuolleet Luokka:Vuonna 1803 syntyneet Luokka:Yhdysvaltalaiset insinöörit Luokka:Yhdysvaltalaiset keksijät Luokka:Yhdysvaltalaiset sotilaat Luokka:Yhdysvaltain vesiliikenne
St. Julian’s

Saint Julian's () on kaupunki Maltalla. Kaupunki sijaitsee Vallettasta pohjoiseen ja siellä oli noin 12 700 asukasta vuonna 2017. Vuoden 2011 väestönlaskennassa asukasluku oli 8 067. St. Julian's on eräs Maltaan suuntautuvan turismin keskuksia. St. Juliansissa sijaitsee Paceville, joka on kuuluisa lukuisista yökerhoistaan ja yöelämästään. == Lähteet == == Aiheesta muualla == Luokka:Maltan kunnat
Théophile-Jules Pelouze

Théophile-Jules Pelouze (26. helmikuuta 1807 – 31. toukokuuta 1867) oli ranskalainen kemisti. Useat 1800-luvun loppupuolen kuuluisat kemistit ovat saaneet oppinsa Pelouzelta, joka kuului elinaikanaan Euroopan suurimpiin kemisteihin. Collége de Francessakin professorina toiminut Pelouze perusti 1850 yksityisen koulutuslaboratorion Pariisiin, missä mm. Alfred Nobel opiskeli vuoden ajan. Pelouze kuoli Pariisissa 1867. Luokka:Ranskalaiset kemistit Luokka:Ranskan tiedeakatemian jäsenet Luokka:Vuonna 1807 syntyneet Luokka:Vuonna 1867 kuolleet
Charles Macintosh

Charles Macintosh (29. joulukuuta 1766 – 25. heinäkuuta 1843) oli skotlantilainen keksijä ja kemisti. Hänet tunnetaan todennäköisesti parhaiten hänen mukaansa nimetyistä sadetakeista, joita kutsutaan nimellä mackintosh. Macintosh syntyi Glasgow'ssa, missä hänen isänsä William Macintosh toimi kauppiaana. Hän ja kenraaliluutnantti John Moore olivat serkuksia hänen äitinsä kautta. Nuoruudessaan hän toimi kirjanpitäjänä ja kävi tohtori William Irvinen kemian luennoilla. Hänen kirjanpitäjän uransa päättyi ennen kuin hän täytti 20, kun hän alkoi sen sijaan työskennellä ammoniumkloridin valmistuksen parissa. Joitakin hänen varhaisista kemian alan keksinnöistään olivat uusi menetelmä preussinsinisen valmistukseen sekä useat väriaineet. Macintosh sai vuonna 1823 patentin vesitiiviiseen kankaaseen, jota valmistettiin liittämällä yhteen kaksi kumista ja naftasta valmistettua kerrosta. Keksijä Thomas Hancock hankki lisenssin tuotteeseen, ja siitä valmistettujen vaatteiden valmistus alkoi 1825 Manchesterissä. Vesitiiviiden vaatteiden myynti laski myöhemmin rajusti rautateiden yleistyessä, sillä niissä matkustettaessa matkalaiset eivät olleet yhtä säälle alttiita kuin postivaunuissa. Lisäksi Macintosh patentoi vuonna 1825 menetelmän, jolla muutettiin rautaa teräkseksi, mutta joka osoittautui käytännössä vaikeaksi toteuttaa. Hän oli myös mukana patentoimassa uuden kuumaa ilmaa käyttävän prosessin rautamalmin jalostamiseksi yhdessä James Beaumont Neilsonin kanssa vuonna 1828. == Katso myös == * Charles Goodyear == Lähteet == Luokka:Brittiläiset keksijät Luokka:Skotlantilaiset kemistit Luokka:Royal Societyn jäsenet Luokka:Vuonna 1766 syntyneet Luokka:Vuonna 1843 kuolleet
Hyödykemarkkina

Hyödykemarkkina on taloustieteessä ja erityisesti kilpailuoikeudessa käytetty termi, jolla tarkoitetaan samalla taloudellisella markkinalla olevien hyödykkeiden ryhmää. Kaksi hyödykettä ovat samalla taloudellisella markkinalla, mikäli ne ovat taloudellisesti toistensa substituutteja - eli toisen hyödykkeen hinnan noustessa toisen hyödykkeen kysyntä lisääntyy. Luokka:Mikrotaloustiede
Jäätikköjokitulva

thumb|Sillan jäänteet jäätikköjärven purkauksen jäljiltä Skaftafellin kansallispuistossa Islannissa. Jäätikköjokitulva eli jökulhlaup (islantia, sananmukaisesti ”jäätikköjuoksu”) on äkillinen ja raju jäätikön patoaman jäätikköjärven purkaus. Purkautuminen voi tapahtua esimerkiksi eroosion, lumi- tai maanvyöryn tai maanjäristyksen takia tai yksinkertaisesti siksi, että jäätikköjärven veden paine on kasvanut liian suureksi, jolloin jäätikön muodostama pato murtuu. Alun perin termi jökulhlaup viittasi vain vulkaanisen toiminnan aiheuttamaan jäätikköjärven purkautumaan, mutta nykyään se voi tarkoittaa mitä tahansa rajua vesipurkausta jäätikön patoamasta järvestä. Jäätikön patoama järvi syntyy tyypillisesti siten, että etenevä jäätikkö tukkii joen tai vuonon. Jäätikköjärvien purkaukset ovat usein toistuvia, koska purkaus ei aina tyhjennä järveä kokonaan. Kun vettä on taas kertynyt järveen riittävästi, tapahtuu uusi purkaus. Purkauksia tapahtuu tyypillisesti kerran vuodessa tai muutaman vuoden välein, usein myöhäiskesällä tai syksyllä. Jäätikköjärvien äkilliset purkaukset voivat aiheuttaa merkittävää tuhoa ja jopa kuolemantapauksia.Paterson 1994, s. 127 Jäätikköjärvien purkauksia tapahtuu vuoristojäätiköillä ympäri maailmaa, etenkin Alaskassa, Kanadassa ja Islannissa. Erityisesti Aasian nopeasti sulavat vuoristojäätiköt ovat vakava riski: sulamisvesien äkillinen purkautuminen uhkaisi kymmenien tuhansien ihmisten henkeä ja aiheuttaisi merkittävää taloudellista tuhoa. Himalajalla on tuhansia jäätikköjärviä, joista vaarallisen nopeasti täyttyviksi on luokiteltu 44. Nepalissa ja Bhutanissa on sattunut jäätikköjärvien purkauksia aiemminkin, mutta ilmaston lämpeneminen on kasvattanut vakavien onnettomuuksien riskiä. == Islanti == === Grímsvötn === Tunnetuin ja yksi eniten tutkituista tapauksista on Grímsvötnin jäätikköjärvi Vatnajökull-jäätikön alla Islannissa. Järvi on muodostunut geotermisen lämmön sulattaessa jäätikön pohjaa, ja se pysyy tavallisesti sulana geotermisen toiminnan ansiosta. Noin 5–6 vuoden välein vesi purkautuu 50 kilometriä pitkää jäänalaista käytävää pitkin.Paterson 1994, s. 128 Myös järven alla olevan tulivuoren purkautuminen voi aiheuttaa äkillisen vesipurkauksen. Esimerkiksi vuonna 1996"Glacier run" jäätikönalaisen tulivuoren purkautuessa sulamisvesien paine Grímsvötnissa kasvoi, joten se tulvi yli äyräiden samalla etsien purkautumistietä kohti merta. Lopulta sulamisvedet purkautuivat jäätikön alta Skeiðará-jokeen. Tämän seurauksena sulamisvedet tuhosivat Skeiðará-joen sillat samalla katkaisten Islantia ympäröivän maantien. === Mýrdalsjökull === Vuoden 1755 purkauksen huippukohdassa Mýrdalsjökull-jäätikön alla olevan Katla-tulivuoren aikaansaaman jäätikköjokitulvan huipun on arvioitu olleen 200 000–400 000 m³/s (vertailun vuoksi Amazonin, Mississippin, Niilin ja Jangtsen yhteenlaskettu virtaama on noin 266 000 m³/s). == Lähteet == * === Viitteet === == Aiheesta muualla == * 11 Volcanogenic Jökulhlaups (Glacier Outburst Floods) from Mýrdalsjökull: Impacts on Proglacial Environments pdf Luokka:Islannin maantiede Luokka:Jäätikkötiede Luokka:Vulkanologia
Det sjungande trädet

Det sjungande trädet () on Erik Bergmanin ainoa, vuosina 1986–1988 sävelletty ooppera, joka sai ensi-iltansa Kansallisoopperan uuden oopperatalon ensimmäisenä kantaesityksenä vuonna 1995. Teoksen libreton on kirjoittanut kirjailija Bo Carpelan ja se perustuu vanhaan smålandilaiseen satuun Prins Hatt under jorden, joka puolestaan mukailee Apuleiuksen myyttiä Amorista ja Psykhestä. YLE Sininen laulu: Bergman Erik, FIMIC: Suomalainen oopperamusiikki: Erik Bergman Ooppera koostuu 22:sta kohtauksesta, jotka on jaettu kolmeen näytökseen. Teoksen sävelkieli on modernia ja sitä hallitsevat sekunti- ja kvarttiharmoniat. == Lähteet == Sjungande trädet, Det Sjungande trädet, Det
Prahan kielitieteellinen piiri

Prahan kielitieteellinen piiri (ransk. Cercle linguistique de Prague, tšek. Pražský lingvistický kroužek) eli Prahan koulukunta on Prahassa vuonna 1926 perustettu, aluksi lähinnä kielen- ja kirjallisuudentutkijoista muodostunut löyhä ryhmittymä, jolla on ollut huomattava vaikutus myöhempään tutkimukseen. Prahan piirissä otettiin käyttöön termi strukturalismi kuvaamaan uutta suuntausta, joka pyrki erottumaan historiallis-vertailevasta kielitieteestä. Piirin kultakaudella, ennen toista maailmansotaa, nimekkäimpiä jäseniä olivat venäläissyntyiset Roman Jakobson, N. S. Trubetzkoy ja Sergei Kartsevski sekä tšekkiläiset Vilém Mathesius (1882-1945), Jan Mukařovský (1891–1975), Bohumil Trnka (1895-1984) ja Bohuslav Havránek (1893-1978). Nykyisin Prahan kielitieteellinen piiri on aatteellinen yhdistys, joka pyrkii lisäämään ymmärtämystä kielestä ja sen merkkijärjestelmistä funktionaalis- strukturaalisin periaattein. Se järjestää säännöllisesti luentoja ja keskusteluja, julkaisee tiedemateriaalia sekä järjestää kansainvälisiä tapahtumia. ==Huomautuksia== ==Lähteet== ==Aiheesta muualla== *Prague Linguistics – Linguistique de Prague. Prahan piirin kotisivut. Luokka:Kielitiede Luokka:Kirjallisuustiede
Fiat Tipo (1988)

Fiat Tipo on Fiatin vuosina 1988–1995 valmistama alemman keskiluokan automalli, joka korvasi Fiat Ritmon. Malli valittiin Vuoden autoksi Euroopassa 1989. Tipo oli korimalliltaan aina hatchback, ja sen sedan- ja farmarikoriset sisarmallit myytiin Fiat Tempra -nimellä. Tipon seuraajiksi tulivat Fiat Bravo ja Brava. Tipo esiteltiin tammikuussa 1988 viisiovisena korimallina, joka oli suunniteltu tilavaksi ja aerodynaamiseksi. Ilmanvastuskerroin olikin 0,31 ja auto sai kiitosta erityisesti sisätiloistaan ja tavaratilan koosta. Yli 70 prosenttia korin osista oli galvanoitu, millä pyrittiin parempaan kestävyyteen ja turvallisuuteen. Ensimmäisenä sarjatuotantona valmistettuna hatchback- korisena autona Euroopassa Tipoon oli saatavana digitaalinen mittaristo. Moottorivalikoimassa olivat 1,1-, 1,4- ja 1,6-litraiset bensiinimoottorit sekä 1,7- ja 1,9-litraiset dieselmoottorit, joista jälkimmäinen oli turboahdettu. Vuoden 1989 loppupuolella mallistoa täydensi 16-venttiilinen 1,8-litrainen (136 hv). Seuraavana vuonna dieselvalikoimaan lisättiin vapaasti hengittävä 1,9-litrainen (65 hv) ja samalla turboversio sai pakokaasun takaisinkierrätysjärjestelmän. Uusia bensiinimoottoreita olivat 1,8- (109 hv) ja 2,0-litraiset (113 hv), joissa oli elektroninen polttoaineen ruiskutus. 1,4- ja 1,6-litraisten yhteyteen tuli saataville Selecta-niminen CVT- automaattivaihteisto. Geneven autonäyttelyssä keväällä 1991 esiteltiin malliston huipulle 2,0ie 16V (’Sedicivalvole’), jossa oli tehoa 148 hevosvoimaa. Mallissa oli lisäksi tehokkaammat jarrut, säädetty alusta ja suuremmat kevytmetallivanteet. Saman vuoden syyskuussa 16-venttiilinen 1,8-litrainen väistyi suuremman moottorin tieltä. Vuoden 1993 uudistuksessa huomattavin ulkonäöllinen muutos oli etusäleikössä. Samalla esiteltiin myös kolmiovinen korimalli. Auton turvallisuutta parannettiin vahvistetulla korirakenteella, sivutörmäyspalkeilla, turvatyynyillä ja turvavöiden esikiristimillä. Kaikkiin bensiinimoottoreihin tuli katalysaattori. Uuden moottorivalikoiman muodostivat 1,4ie (71 hv), 1,6ie (76 hv), 1,8ie (105 hv), 2,0ie (115 hv), 2,0ie 16V (142 hv), 1,7D (58 hv), 1,9D (65 hv) ja 1,9D GT (92 hv). == Lähteet == == Aiheesta muualla == Tipo (1988) Luokka:C-segmentin autot Luokka:1980-luvun autot Luokka:1990-luvun autot
Synergy

Synergy on norjalaisen Extol-yhtyeen kolmas täyspitkä albumi vuodelta 2003. Se on yhtyeen ensimmäinen julkaisu Century Media Records -levymerkillä, jolle yhtye oli päässyt Undeceived-albumin menestyttyä. == Äänitys ja yleiskatsaus == Albumi äänitettiin Top Room Studiossa ja tuotantopuolen avustajana toimi Børge Finstad. Albumi miksattiin Fagerborg Studiossa ja Top Room Studiossa. Morten Lund masteroi albumin Masterhuset AS:ssa. Albumin kannen maalasi Hugh Syme, joka on tehnyt töitä yhtyeille kuten Iron Maiden, Megadeth, Rush, Fates Warning jne. Yhtyeen mukaan kansimaalaus kuvastaa "kahden yhdessä toimivan elementin, Kuoleman ja munkin synergiavaikutusta, joka ammentaa voimaa sen tuolta puolen, mikä vaikutus olisi jos elementit toimisivat erikseen". Synergylla yhtyeen tyyli vaihtui tekniseen death ja thrash metaliin. Albumin sanoitukset käsittelevät filosofisia ja kantaa ottavia aiheita kuten kappaleella Psychopath, jossa ruoditaan uskonnollisia fanaatikkoja ja Nihilism 2002 -kappaleella yhteiskunnallista pinnallisuutta. Albumin tyylin vaikuttajikseen Extol on maininnut Believerin lisäksi yhtyeet Kreator, Slayer, Pestilence sekä progressiiviset rockyhtyeet Rush ja King CrimsonExtol The Music Of Erich Zann Wiederentdeckt, Metalglory Magazine . Luettu 3. maaliskuuta 2007. == Vastaanotto == Albumin vastaanotto oli myönteinen. Esimerkiksi Progressive Worldin Stephanie Sollow kehui Extolin olevan "erittäin hyviä siinä, mitä he tekevät soittaen tiukkaa, monimutkaisesti sovitettua musiikkityyliänsä, vaihdellen pulmattomasti tahtilajista toiseen, kyeten kuitenkin luomaan raskaita kitaravalleja ja puhkaisemaan ne leadkitarakuvioillaan sekä dynaamisella symbaalityöskentelyllä".Stephanie Sollow, Extol - Synergy, Progressive World . Luettu 3. maaliskuuta 2007. ==Kappaleluettelo== # # # # # # # # # # # #Dilemma Inconceivable == Kokoonpano == * Peter Espevoll - laulu, akustinen kitara * Ole Børud - kitara, laulu * Christer Espevoll - kitara * John Robert Mjåland - basso * David Husvik - rummut ===Vierailevat muusikot=== * Maria Solheim - naislaulu Paradigms- kappaleella * Tore Moren - kitarasoolo kappaleella Nihilism 2002 ja ensimmäinen soolo Psychopathilla * Samuel Durling - teollisesti vääristetty laulu kappaleella Emancipation ==Lähteet== ==Aiheesta muualla== * * Albumin arvio Imperiumi.Netissä * Albumin arvio Korroosio.Netissä * * Albumin arvio The Metal Observer -sivulla * Albumin arvio Progressive World -sivulla Luokka:Extolin albumit Luokka:Vuoden 2003 albumit
İçmeler

İçmeler on kaupunki Turkissa Anatolian lounaisosassa, Muğlan maakunnassa, lähellä Egeanmerta. İçmeler oli aiemmin kalastajakylä, mutta nykyisin sen tärkein tulonlähde on turismi. Kaupungin kolmea sivua saartaa mäntymetsikkö ja ympäröivä vuoristo on suosittu patikointipaikka. İçmelerissä on pitkä rantakatu, joka jatkuu aina 8 kilometrin päässä sijaitsevaan Marmarikseen asti. İçmelerissä on myös pitkiä basaarikujia. Lähin lentokenttä İçmeleristä on Dalamanin lentokenttä, jonne on noin tunnin bussimatka. == Lähteet == == Aiheesta muualla == * Marmaris & Icmeler Apollomatkat Icmeler
Vanttauskoski

thumb|Kemijoen rantatörmä Vanttauskoski on kylä Rovaniemellä Kemijoen varrella ja Yläkemijoen alueen keskuskylä. Matkaa Vanttauskoskelle kertyy Rovaniemeltä 52 ja Kemijärveltä 82 kilometriä. Vanttauskosken asukasluku on noin kolmesataa. Kylälle on keskittynyt suurin osa koko Yläkemijoen alueen palveluista; kylällä on noin 60 oppilaan Yläkemijoen koulu, asiamiesposti huoltoasemalla, kauppa sekä Rovaniemen kaupungin palvelupiste Siula. Kylän yritystoiminnasta vastaavat edellä mainittujen lisäksi mm. paikallinen kalanviljelyslaitos sekä Kemijoki Oy, joka omistaa paikallisen vesivoimalaitoksen. Lisäksi alueella harjoitetaan maa- ja metsätaloutta sekä poronhoitoa. Kylällä on erinomaiset mahdollisuudet ulkoiluun. Kalastusmahdollisuudet sekä Kemijoella että muilla alueen vesistöillä ovat mainiot. Vanttauskoskella on kyläläisten käytössä myös valaistu latu sekä valaistu jääkiekkokaukalo. == Lähteet == == Aiheesta muualla == * Rovaniemen Kaupunki * Kemijoki Oy * Paliskuntain Yhdistys *Yläkemijoki Luokka:Rovaniemen kylät Luokka:Lapin maakunnan entiset taajamat
Dodge Charger (2006)

Dodge Charger LX on uusin Dodge Charger-mallisukupolvi, joka valmistetaan Kanadan Ontariossa, Bremptonissa. Aiempiin Charger -sukupolviin poiketen se on neliovinen sedan. Auto on kuitenkin takavetoinen kuten edeltäjänsä. Malli tuli myyntiin vuonna 2006 ja se perustuu samaan LX -pohjalevyyn Chrysler 300C:n ja Dodge Magnumin kanssa. Perusmallit SE ja SXT ovat varustettuja V6 -moottorilla, ja tehokkaammissa versioissa käytetään V8 -moottoreita. Chargerista on tehty myös poliisiautoversio, joka yritetään saada kilpailemaan Ford Crown Victorian kanssa Yhdysvaltojen poliisiautomarkkinoilla. == Erikoismallit == Vuonna 2005 esiteltiin SRT-8 malli New Yorkin kansainvälisessä autonäyttelyssä. Tämän mallin moottorina on 6,1 -litrainen Hemi ja siinä on tehokkaammat Brembon jarrut sekä erilainen sisusta ja keula kuin perusmalleissa. Vuonna 2006 esiteltiin Daytona R/T malli Chicagon autonäyttelyssä. Autossa on tehokas 5,7 -litran Hemi -moottori sekä päivitetty jousitus ja renkaat. Edessä on pieni spoileri ja konepellissä sekä takalokasuojissa on Hemi -tarrat retrohenkisesti. Daytona R/T -malli oli alun perin saatavana vain kahdella vanhalla värillä, jotka ovat "Go ManGo!"-metallihohto-oranssi vuoden 1970 Chargerista ja "Top Banana"- keltainen myös vuodelta 1970. Uutena värinä tuli myöhemmin myös "TorRed". Vuonna 2006 esiteltiin myös New Yorkin kansainvälisessä autonäyttelyssä Super Bee-malli mallivuodeksi 2007. Tässä mallissa on sama 6,1 -litrainen Hemi -moottori kuin SRT-8:ssa, mutta värit olivat erikoiset "Detonator Yellow", "Blue Pearl", ja "Hemi Orange". Lisäksi siinä on mustat "Suber Bee" -teippaukset. Tätä mallia valmistetaan vain rajoitettu 1000 kappaleen erä. == Moottorit == *SE (2700 cm3) (EER) - 192 hv *SE/SXT (3500 cm3) (EGJ) - 253 hv (186 kW), 339 Nm *R/T (5700 cm3) (Hemi) - 345 hv (254 kW) @ 5000 r/min, 525 Nm @ 4000 r/min, 250 km/h, 0-100 km/h n. 6 s *Daytona R/T (5700 cm3) (Hemi) - 355 hv (261 kW), 529 Nm *SRT-8/Super Bee (6100 cm3) (Hemi) - 431 hv (317 kW), 569 Nm Charger LX Luokka:E-segmentin autot Luokka:Full-size-luokan autot Luokka:2000-vuosikymmenen autot Luokka:2010-luvun autot Luokka:2020-luvun autot cs:Dodge Charger ja:ダッジ・チャージャー pt:Dodge Charger ru:Dodge Charger sv:Dodge Charger
Sounds

Sounds oli brittiläinen viikoittainen musiikkilehti, jota julkaistiin välillä 10. lokakuuta 1970 - 6\. huhtikuuta 1991. Lehti tuli tunnetuksi erityisesti keskiaukeamajulisteistaan, jotka olivat aluksi mustavalkoisia, mutta vuodesta 1971 lähtien värillisiä. Samoin lehti tuli tunnetuksi New Wave of British Heavy Metalin ja Oi! punkin äänenkannattajana kukoistusaikoinaan 1970-luvun lopulla ja 1980-luvun alussa. Lehti oli paras punkin ja sen eri suuntausten asiantuntijalehti 1980-luvun alussa. 1980-luvun lopussa lehden toimittaja John Robb oli maailman ensimmäinen henkilö, joka julkaisi jutun ja haastattelun Nirvanasta. Samoin hän ensimmäisenä kirjoitti Madchester-vaihtoehtorockin suuntauksesta, joka vaikutti erityisesti Manchesterin seudulla. Lehti oli yksi Britannian 1980-luvun musiikkilehdistöä hallinneesta kolmesta suuresta Melody Makerin ja New Musical Expressin kanssa. Lehti lakkautettiin 1991 pitkän syöksykierteen jälkeen, vaikka lehti oli juuri taas nousussa muutamia kuukausia ennen lakkautustaan. Soundsin hard rockiin ja NWOBHM:en erikoistunut alajulkaisu oli Kerrang!, joka jatkaa nykyään itsenäisenä julkaisuna. 1980-luvun alkupuoliskolla Kerrang!-lehdessä ja Soundsissa suomalaisyhtyeistä erityisen tunnetuksi tuli Hanoi Rocks. Myöhemmin 1990-luvulla ja 2000-luvulla Kerrang! on tukenut erityisesti HIM:iä. Luokka:Brittiläiset musiikkilehdet
Dodge Magnum

Dodge Magnum tuli vuonna 2004 julkisuuteen kun Magnum-nimi herätettiin uudelleen henkiin. Kyseessä on Chryslerin LX -pohjalevyyn perustuva Pohjois- Amerikan markkinoille tehty farmarimalli, joka on ensimmäinen Dodgen valmistama farmarimalli sitten Dodge Coltin vuonna 1991. Käytännössä Magnum on Chrysler 300C:n farmariversio pienin kosmeettisin muutoksin. Magnumia valmistettiin Bramptonissa, Kanadan Ontariossa koko elinikänsä: vuosimallit 2005-2008. Chrysler 300C:n tavoin malli oli yhtiölle menestys ja se myi huomattavasti edeltäjäänsä, Dodge Intrepidiä paremmin. Magnumista tehtiin myös poliisiautoversio kilpailemaan Yhdysvaltojen poliisiautomarkkinoilla Ford Crown Victorian kanssa. Dodge Magnumeja myytiin yhteensä 169 080 kappaletta; huippuvuonna 2005 peräti 52 487 kpl ja 2008, viimeisenä mallivuotena talousromahduksen aikaan enää 6 912 kpl. == Kehitys == SXT ja RT -malleissa oli saatavilla myös neliveto. Nelivetoisten mallien vaihteistona on Mercedes- Benzin valmistama viisivaihteinen automaattivaihteisto, jota käytettiin myös takavetoisissa RT ja SRT-8-malleissa. SE ja takavetoinen SXT oli varustettu nelivaihteisella automaatilla. Vuonna 2006 tuli saataville suorituskykyisempi SRT-8 versio, jonka voimanlähteenä on tehokas 6,1-litrainen Hemi-moottori. Autossa on 20" vanteet, jäykempi jousitus, isommat jarrulevyt, madallukset sekä erilainen keula ja perä. SRT-8-mallin 0-100 km/h kiihtyvyys on noin 5,1 sekuntia. Varttimailin kiihdytys ottaa aikaa 13,1 sekuntia loppunopeuden ollessa 174 km/h. SRT-8 esiteltiin Los Angelesin autonäyttelyssä 2005 ja se nimettiin parhaaksi uudeksi muskeliautoksi vuonna 2006. Mallivuodeksi 2008 Magnum sai faceliftin. Keulassa on uusi aggressiivisempi ilme ja sisustaa muokattiin. 2008 oli Magnumin viimeinen vuosimalli ja se korvattiin Dodge Journeyllä. == Moottorit == *SE (2700 cm3) (EER) - 190 hv *SXT (3500 cm3) (EGJ) - 250 hv *RT (5700 cm3) (Hemi) *SRT-8 (6100 cm3) (Hemi) - 425 hv, 569 Nm Magnum Luokka:E-segmentin autot Luokka:Mid-size-luokan autot Luokka:Full-size- luokan autot Luokka:2000-vuosikymmenen autot
Turpa täynnä

__NOTOC__ Turpa täynnä on punk rock -yhtye Kylähullujen ensimmäinen studioalbumi, joka on julkaistu vuonna 2005. Albumi nousi Suomen virallisen listan sijalle 36. == Kappaleet == # # # # # # # # # # # # == Kokoonpano == * Alexi Laiho – kitara, laulu * Vesku Jokinen – laulu * Tonmi Lillman – rummut \+ * Jukka Varmo – äänittäjä, miksaaja == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2005 esikoisalbumit Luokka:Kylähullujen albumit
After Forever (albumi)

__NOTOC__ After Forever on samannimisen yhtyeen viides ja viimeinen kokopitkä studioalbumi, joka julkaistiin huhtikuussa 2007. Albumi nousi Alankomaissa MegaCharts-listan kuudennelle sijalle. == Kappaleet == # # # # # # # # # # # # == Kokoonpano == * Floor Jansen – laulu * Sander Gommans – kitara, laulu * Bas Maas – kitara, laulu * Luuk van Gerven – basso * Joost van der Broek – koskettimet * Andre Borgman – rummut == Arvostelut == * Allmusic: Allmusic review * Imperiumi: 8½/10Levyarvostelu: After Forever - After Forever Viitattu 1.11.2022. == Lähteet == == Aiheesta muualla == * After Forever discogs.com -sivustolla * Luokka:Vuoden 2007 albumit Luokka:After Foreverin albumit
Ylikylä (Nurmes)

Ylikylä sijaitsee Nurmeksessa, Pohjois-Karjalassa Saramojoen vesistöalueen alajuoksun varsilla. Kylän tilat ja viljelykset sijaitsevat kahden järven, Ylikylänjärven ja Roukkajanjärven, sekä järvistä Lautiaiseen laskevan Ylikylänjoen ranta-alueilla. Kylässä toimi Ylikylän koulu, joka lakkautettiin vuonna 2008. Kylä on myös valtakunnallisesti arvokas maisema-alue. Perusteluissa arvokkaaksi maisema-alueeksi sanotaan: Ylikylä sijaitsee vesistöjen äärellä vaihtelevassa luonnonympäristössä. Se on poikkeuksellisen hyvin säilynyt, kulttuurihistoriallisesti ja maisemallisesti arvokas Vaara- Karjalan rantakylä. ==Lähteet== == Aiheesta muualla == * http://www.oyk.fi/~ylikyla/ * Pohjois-Karjalan Ympäristökeskus: Ylikylän valtakunnallisesti arvokas maisema-alue Luokka:Nurmeksen kylät Luokka:Valtakunnallisesti arvokkaat maisema-alueet Suomessa
KK – Kuolemankauppias

KK - Kuolemankauppias on Riku Rinteen vuonna 2000 kirjoittama kirja, joka kertoo tositarinan huumekauppias Kari Korhosesta , joka uskoon tulon myötä lopetti laittomuudet. Teos valittiin vuoden kristilliseksi kirjaksi 2001. Voittajan valitsi päätoimittaja Tapani Ruokanen. == Lähteet == == Aiheesta muualla == * Kuolemankauppias ei hyssyttele Yle 15.4.2012. * Astu tarinaan, Kari ja Heidi Korhonen, jakso 3 IRR-TV 18.4.2011. Luokka:Suomalaiset elämäkerrat ja muistelmat Luokka:Vuoden 2000 kirjat Luokka:Suomalaiset romaanit Luokka:Päihdeaiheinen kirjallisuus Luokka:Kristillinen kirjallisuus